
Az Európai Parlament
–	tekintettel a Bizottságnak az Európai Parlamenthez és a Tanácshoz intézett javaslatára (COM(2026)0004 – C10‑0062/2026),
–	tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre[footnoteRef:2] (a továbbiakban: EGAA-rendelet),  [2:  	HL L 153., 2021.5.3., 48. o., ELI: http://data.europa.eu/eli/reg/2021/691/oj.] 

–	tekintettel az (EU, Euratom) 2024/765 rendelettel[footnoteRef:3] módosított, a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:4] és különösen annak 8. cikkére,  [3:  	A Tanács (EU, Euratom) 2024/765 rendelete (2024. február 29.) a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról (HL L, 2024/765, 2024.2.29., ELI: http://data.europa.eu/eli/reg/2024/765/oj).]  [4:  	HL L 433 I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:5] és különösen annak 9. pontjára, [5:  	HL L 433 I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel a szociális jogok európai pillérére,
–	tekintettel a Foglalkoztatási és Szociális Bizottság levelére,
–	tekintettel a Költségvetési Bizottság jelentésére (A10-0084/2026),
A.	mivel az Unió létrehozta a megfelelő jogalkotási és költségvetési eszközöket ahhoz, hogy további támogatást nyújtson a világkereskedelem fő strukturális eseményeinek és változásainak következményei által sújtott munkavállalóknak, és támogassa újbóli munkaerő-piaci beilleszkedésüket, mivel ez a támogatás a munkavállalóknak nyújtott pénzügyi támogatáson keresztül valósul meg;
B.	mivel a támogatást a munkavállalók gyors visszailleszkedésére és annak biztosítására kell fordítani, hogy a képzés, az átképzés és a szakképzés jobban felvértezze a munkavállalókat a munkaerőpiaci igényekhez igazodó készségekkel;
C.	mivel Belgium EGF/2025/008 BE/Liberty referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a vallon Liège tartományban (BE33) a NACE Rev. 2. rendszer szerinti 24. ágazatban (Fémalapanyag gyártása) működő Liberty Galaţi belga fióktelepénél (Liberty) a 2025. április 24-től 2025. augusztus 24-ig tartó referencia-időszakban történt 507 elbocsátást[footnoteRef:6] követően; [6:  	Az EGAA-rendelet 3. cikke értelmében.] 

D.	mivel a kérelem az EGAA-rendelet 4. cikke (2) bekezdésének a) pontja szerinti beavatkozási kritériumokon alapul, amelyek a támogatást legalább 200 elbocsátott munkavállaló és önálló vállalkozó tevékenységének megszűnéséhez kötik egy négy hónapos referencia-időszak alatt egy vállalkozáson belül egy tagállamban;
E.	mivel a Liberty-t 2025. április 22-én a Liège-i Kereskedelmi Bíróság fizetésképtelennek nyilvánította; mivel Belgiumban 2022 óta emelkedik a csődök száma;
F.	mivel a Vallon régió és a Le Forem biztosítja az intézkedések nemzeti előfinanszírozását és társfinanszírozását;
G.	mivel az uniós és nemzeti jogszabályokban a csoportos létszámleépítésekre vonatkozóan előírt követelményeket tiszteletben tartották;
H.	mivel az EGAA-ból nyújtott pénzügyi hozzájárulásoknak elsősorban olyan aktív munkaerőpiaci szakpolitikai intézkedésekre és személyre szabott szolgáltatásokra kell irányulniuk, amelyek célja a kedvezményezettek gyors munkaerőpiaci visszailleszkedése, készségfejlesztést kínálva számukra a munkaerőpiachoz való hozzáférésük megkönnyítése érdekében;
I.	mivel az EGAA éves maximális összege (2018-as árakon számítva) nem haladhatja meg a 30 millió EUR-t[footnoteRef:7]; [7:  	A többéves pénzügyi keretről szóló rendelet 8. cikke.] 

1.	egyetért a Bizottsággal abban, hogy az EGAA-rendeletben és különösen annak 4. cikke (2) bekezdésének a) pontjában meghatározott feltételek teljesülnek, és hogy Belgium az említett rendelet értelmében 2 033 869 EUR összegű pénzügyi hozzájárulásra jogosult, amely 85%-a a 2 392 788 EUR-s összköltségnek, amely a személyre szabott szolgáltatásokra fordított 2 358 922 EUR összegű, továbbá az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított 33 866 EUR összegű kiadásokat foglalja magában;
2.	megállapítja, hogy a belga hatóságok 2025. november 13-án nyújtották be a kérelmet, és hogy a Belgiumtól kapott kiegészítő információkat követően annak értékelését a Bizottság 2026. március 2-án fejezte be és értesítette a Parlamentet; hangsúlyozza, hogy a Parlament költségvetési jogainak védelme mellett le kell rövidíteni az EGAA-kérelem és a finanszírozási határozat közötti időt; 
3.	megállapítja, hogy a kérelem a Liberty vállalattól elbocsátott 507 megcélzott kedvezményezettre vonatkozik;
4.	megjegyzi, hogy a Liberty a csődbejelentést megelőzően évekig pénzügyi nehézségekkel szembesült a kedvezőtlen acélpiaci feltételek, az ellátási lánc Covid19-cel kapcsolatos zavarai és az Oroszország Ukrajna elleni agressziós háborúját követő magas energiaárak miatt, amelyekhez még az Uniónak a behozott fosszilis energiáktól való függősége és az olcsóbb energiaforrások elégtelen kiaknázása is társult; megjegyzi, hogy a Liberty Steel Liège galvanizálósorai 2021 decembere óta használaton kívül vannak, főként a nyersanyagok hiánya miatt, ami szerkezetátalakítást vont maga után, amely 2023-ban a Liberty Galaţi vállalatra történt jogszerű átruházásához vezetett; sajnálja, hogy a termelési tevékenység az átvétel ellenére nem indult újra, és a vállalat csődjéhez vezetett;
5.	megjegyzi, hogy a Liberty Steel által tapasztalt nehézségek vállalatspecifikus tényezőkhöz is kapcsolódnak, amelyek az ArcelorMittaltól a GFG Alliance által történt felvásárlás nyomán alakultak ki; hangsúlyozza az üzleti modell pénzügyi fenntarthatóságával és a beruházási kötelezettségvállalások teljesítésének elmulasztásával kapcsolatos komoly aggályokat, amelyek hozzájárultak az üzem gazdasági helyzetének romlásához és az ebből eredő elbocsátásokhoz;
[bookmark: _Hlk225497832]6.	megjegyzi, hogy a Vallon régió a dezindusztrializáció és a gazdasági átalakulás folyamatán ment keresztül[footnoteRef:8]; megjegyzi, hogy a Liberty csődje jelentős társadalmi sokkot jelent Vallónia számára, amelynek munkaerőpiacát más szerkezetátalakítási események már meggyengítették; hangsúlyozza, hogy az acélágazat továbbra is fontos gazdasági ágazat Belgium számára, és az egy lakosra jutó acélipari munkahelyek aránya továbbra is magas; felhívja a belga hatóságokat, hogy nyújtsanak az e profilokhoz igazított egyedi támogatást annak érdekében, hogy segítsék a munkavállalókat az új minőségi munkahelyek megtalálásához szükséges készségek továbbfejlesztésében, ugyanakkor hozzanak intézkedéseket a csődök csökkentése és a munkaerő kirekesztéséhez vezető társadalmi egyenlőtlenségek kezelése érdekében; hangsúlyozza, hogy az Unió vállalkozásbarát környezetet tart fenn, amely támogatja a gazdasági növekedést, előmozdítja az innovációt, támogatja a technológiai fejlődést, megerősíti a versenyképességet és csökkenti a szükségtelen szabályozási terheket, valamint egyszerűsíti a bürokratikus eljárásokat, és hangsúlyozza, hogy olyan szakpolitikákra van szükség, amelyek előmozdítják az ipari versenyképességet, a területi, gazdasági és társadalmi kohéziót és a regionális fejlődést; kiemeli a versenyképes és reziliens európai acélágazat fontosságát, amely ágazat az erős, magas színvonalú ipar alapja és az Unió stratégiai autonómiájának központi pillére; [8:  	Belga Nemzeti Bank 2024. évi gazdasági áttekintés.] 

7.	emlékeztet arra, hogy Vallóniában minden negyedik regisztrált álláskereső 50 év feletti, és nagyobb akadályokkal szembesül a munkaerőpiacra való visszatérés terén; megjegyzi, hogy magas szakosodásuk ellenére a Liberty munkavállalóinak munkahelyváltása az előrehaladott életkoruk miatt (a munkavállalók 52%-a 55 éves vagy annál idősebb) kihívást jelent; megjegyzi, hogy az elbocsátott munkavállalók 69%-a alacsony iskolai végzettséggel rendelkezik;
[bookmark: _Hlk226546977]8.	emlékeztet arra, hogy a szakszervezetekkel és a regionális hatóságokkal egyetértésben a munkavállalóknak nyújtandó, személyre szabott szolgáltatások a következő intézkedésekből állnak: az újbóli elhelyezkedés esélyének javítása és pályaorientáció; képzés, átképzés és szakképzés, beleértve az informatikai készségeket is; vállalkozásalapításhoz nyújtott támogatás; vállalkozásindításhoz való hozzájárulás; ösztönzők és egyéb juttatások; kiemeli az innovációba, a készségekbe és az ipari modernizációba történő beruházások megerősítésének fontosságát az európai ipar versenyképességének megerősítése és annak biztosítása érdekében, hogy a munkavállalók felkészültek legyenek a munkaerőpiac változó igényeire;
9.	kiemeli, hogy fontos előmozdítani a magas színvonalú, jövőorientált munkahelyeket, amelyek erősítik a versenyképességet, elősegítik a digitális átalakulást, és kielégítik a munkaerőpiaci igényeket a hosszú távú gazdasági és társadalmi reziliencia biztosítása érdekében; ezért úgy véli, hogy az EGAA igénybevételét minden politikai szinten egy nagyobb szakpolitikai válaszba kell ágyazni annak biztosítása érdekében, hogy az érintett munkavállalók a képesítéseiknek és készségeiknek megfelelő lehetőségeket találjanak; kiemeli, hogy az EGAA a szolidaritás és az igazságos átmenet eszköze, és hogy az Unió elsődleges feladatának annak kell lennie, hogy megelőzze az ilyen bezárásokat;
10.	hangsúlyozza az Unió ipari versenyképessége megerősítésének és a stratégiai ipari ágazatokba történő beruházások előmozdításának fontosságát a további dezindusztrializáció és leépítések megelőzése és a munkahelyteremtés támogatása érdekében; hangsúlyozza, hogy a megfizethető energiaárak biztosítása céljából – egyéb intézkedések mellett – át kell térni a megújuló energiára;
11.	hangsúlyozza, hogy a belga hatóságoknak biztosítaniuk kell az uniós finanszírozás láthatóságát, és ki kell emelniük annak hozzáadott értékét azáltal, hogy hatékony és célzott tájékoztatást nyújtanak a kedvezményezetteknek, a regionális és helyi hatóságoknak, a szociális partnereknek és a szélesebb nyilvánosságnak;
12.	felszólít a végrehajtott intézkedések alapos végső értékelésére a szociális partnerekkel együtt, beleértve egyértelmű és átlátható információk biztosítását a források felhasználásának módjáról, valamint a munkavállalók munkaerőpiaci visszailleszkedésének és annak értékelését, hogy teljesültek-e az EGAA célkitűzései; ezzel összefüggésben kiemeli az EGAA által finanszírozott intézkedések rendszeres nyomon követésének fontosságát azok hatékonyságának értékelése érdekében;
13.	megjegyzi, hogy Belgium 2025. június 1-jén kezdte meg a személyre szabott szolgáltatásoknak a célcsoportot alkotó kedvezményezettek részére történő nyújtását, és hogy az EGAA-ból igénybe vehető pénzügyi hozzájárulásra való jogosultság időszaka ettől az időponttól kezdődően a finanszírozási határozat hatálybalépésétől számított 24. hónap végéig fog tartani;
14.	megjegyzi, hogy Belgium részéről az EGAA végrehajtásával összefüggésben 2025. április 22-től kezdődően merültek fel igazgatási kiadások, és hogy ezek a kiadások ezért ettől az időponttól kezdődően a finanszírozási határozat hatálybalépését követő 31 hónapon át lesznek támogathatók az EGAA-ból származó pénzügyi hozzájárulásból;
15.	megállapítja, hogy a belga hatóságok megerősítették, hogy a javasolt intézkedésekhez való hozzáférés és azok végrehajtása során tiszteletben fogják tartani az egyenlő bánásmód és a megkülönböztetésmentesség elvét, és hogy megakadályozzák a kettős finanszírozást;
16.	ismételten hangsúlyozza, hogy az EGAA-ból nyújtott támogatás nem léphet azon intézkedések helyébe, amelyek a nemzeti jog vagy kollektív szerződések értelmében a hatóságok vagy a vállalkozások felelősségi körébe tartoznak; emlékeztet arra, hogy az EGAA korlátozott, célzott és kiegészítő jellegű mechanizmus, és nem helyettesítheti a strukturális gazdaságpolitikákat, amelyek elsősorban a tagállamok hatáskörébe tartoznak;
17.	jóváhagyja a jelen állásfoglaláshoz mellékelt határozatot;
18.	utasítja elnökét, hogy a Tanács elnökével együtt írja alá ezt a határozatot, valamint gondoskodjon közzétételéről az Európai Unió Hivatalos Lapjában;
19.	utasítja elnökét, hogy továbbítsa ezt az állásfoglalást és annak mellékletét a Tanácsnak és a Bizottságnak.

[bookmark: _Toc227920295]MELLÉKLET: AZ EURÓPAI PARLAMENT ÉS A TANÁCS HATÁROZATA
Az elbocsátott munkavállalók támogatását szolgáló Európai Globalizációs Alkalmazkodási Alapnak Belgium EGF/2025/008 BE/Liberty referenciaszámú kérelme nyomán történő igénybevételéről
(E melléklet szövege itt nincs feltüntetve, mert az megegyezik a végleges jogi aktussal, az (EU) 2026/1134 határozattal.)

